บอร์ด KKP เคาะปันผล 1.50 บาท XD 27 เม.ย. พ่วงแจก “วอร์แรนต์” 2 รุ่น
บอร์ด KKP เคาะปันผล 1.50 บาท XD 27 เม.ย.จ่าย18 พ.ค. พร้อมแจก “วอร์แรนต์” 2 รุ่นให้ผู้ถือหุ้นดิม 12:1 ราคาใช้สิทธิ 70 บาท
บอร์ด KKP เคาะปันผล 1.50 บาท XD 27 เม.ย. จ่าย 18 พ.ค. พร้อมแจก “วอร์แรนต์” 2 รุ่นให้ผู้ถือหุ้นดิม 12:1
3 มี.ค. 2566

ธนาคารเกียรตินาคินภัทร จำกัด (มหาชน) หรือ KKP เปิดเผยว่า ที่ประชุมคณะกรรมการบริษัทฯในวันที่ 2 มี.ค.66 มีมติอนุมัติจ่ายเงินปันผลจากผลการดำเนินงานในปี 65ในอัตราหุ้นละ 3.25 บาท โดยธนาคารได้จ่ายเงินปันผลระหว่างกาลไปแล้วในอัตราหุ้นละ 1.75 บาท รวมเป็นเงินทั้งสิน 1,481.79 พันล้านบาท เมื่อวันที่ 22 ก.ย.65 และจะจ่ายเงินปันผลคงเหลือในอัตราหุ้นละ 1.50 บาทให้แก่ผู้ถือหุ้นของธนาคาร
โดยกำหนดวันที่ไม่ได้รับสิทธิปันผล(XD)ในวันที่ 27 เม.ย.66 และกำาหนดรายชื่อผู้ถือหุ้น (Record Date) เพื่อสิทธิรับเงินปันผลในวันที่ 28 เม.ย.66 และกำหนดจ่ายเงินปันผลในวันที่ 18 พ.ค.66
นอกจากนี้ที่ประชุมคณะกรรมการธนาคารมีมติอนุมัติการออกและจัดสรรใบสำคัญแสดงสิทธิที่จะซื้อหุ้นสามัญเพิ่มทุนของธนาคาร ครั้งที่ 5 (KKP-W5) และครั้งที่ 6 (KKP-W6) ให้แก่ผู้ถือหุ้นเดิมของธนาคารตามสัดส่วนการถือหุ้น เพื่อเป็นการเพิ่มความยืดหยุ่นทางการเงินในการขยายธุรกิจในอนาคตของธนาคาร รวมถึงประโยชน์ในการเสริมสร้างความแข็งแกร่งของเงินกองทุน
โดยธนาคารจะจัดจัดสรร KKP-W5 จำนวนไม่เกิน 70,562,592 หน่วย และ KKP-W6 จำนวนไม่เกิน 70,562,592 หน่วย ให้แก่ผู้ถือหุ้นเดิมของธนาคารตามสัดส่วนการถือหุ้น โดยไม่คิดมูลค่า ในอัตราการจัดสรร 12 หุ้นเดิมต่อ 1 หน่วยใบสำคัญแสดงสิทธิ KKP-W5และ 1 หน่วยใบสำคัญแสดงสิทธิ KKP-W6 อายุใบสำคัญแสดงสิทธิ  10 เดือน และ 2 ปี 10 เดือนตามลำดับ อัตราการใช้สิทธิ 1 หน่วยมีสิทธิซื้อหุ้นสามัญเพิ่มทุนของธนาคารได้ 1 หุ้น ราคาการใช้สิทธิ 70 บาทต่อหุ้น
 
 